**Trosopplæring med lokalkunnskap**

Rapport trosopplæring visitas Snåsa menighet 2022

Hva kjennetegner Snåsa, barnefamilier og relasjon til kirka

Familier i Snåsa setter pris på kirken som bygd, og kirkelige menighet som organisasjon. Men det er ikke alltid like lett å se det på utsiden. Tradisjonelle markeringer, som dåp, 4årsbok og konfirmasjon står relativt sterk, mens andre – litt nyere – tiltak ikke alltid får like stor oppslutning.

I Snåsa kommer barnefamilier ikke til kirken, hvis de ikke må. Her er det ingen tradisjon for å gå i kirken bare fordi man ønsker å få litt påfyll, eller å møte venner. Kirka i Snåsa har dessverre et omdømme om at det er gamle folk som går i gudstjeneste. Gjennom sosial media oppslag om aktivitetene prøver jeg å viske ut en del av det omdømme, og samtidig vise hva vi får til her på bygda med begrensede midler, men det sitter langt inn.

Også i hverdagslig trosformidling må jeg som trosopplærer trø varsomt. Å bruke lovsang, markere faste, og snakke uhemmet om tilgivelse, og om Gud, Jesus og den Hellige Ånd er fremmed for Snåsninger. Derfor velger jeg en så å si nøytral men samtidig tydelig holdning at jeg tror på Gud, og at å leve i troen er noe som er fint, styrkende og gjør meg glad. Jeg er på alle måter et eksempel for andre, og kjenner til at jeg i private sammenhenger, som skolemøter til mine barn, på idrettsbanen eller på butikken, ofte får henvendelser om tiltak i kirken.

Dette har jeg akseptert, og jeg velger å bruke det som en styrke. Lokalkunnskap er viktig for å få ting til i Snåsa, og jeg bruker lokalkunnskapen om å registrere et barn som ikke er med i adresseliste, eller om vi burde ta en telefon når jeg ser at påmeldingsfristen har gått ut. Samtidig er det en trussel, fordi jeg ikke kan vite alt i et lite samfunn, i tillegg til at man skaper at noen foreldre blir litt ‘late’, og nye familier ikke er i sikte.

Hva funker og hva funker ikke

Tiltak som er vellykket i Snåsa er:

* Dåpsamtale og dåpsgudstjeneste, fordi de oppleves som personlige og individuelt tilrettelagt.
* Babysang, selv om det er varierende tall i oppmøte, blir det ettertraktet som et sosialt møtepunkt.
* Utdeling av 4 årsbok med egen samling i forkant, barn og foreldre føler at dette er noe som er til dem, og de føler seg sett.
* Tårnagenter, hvor tilbakemeldingene alltid er ‘mitt barn har storkost seg’, nesten om man er overrasket over at det er lov å ha det så gøy i kirken.
* Lysvåken, som virkelig er en happening for 11 og 12 åringene. Ikke alle tør å overnatte, men oppslutningen er høy og stemningen god, selv med en start som er relativ stille og høytidelig (lysmesse).

Tiltakene som er relativt nye, trenger mye tid til å feste seg. Utdeling av sørsamisk-norsk bok Mijjen Gærhkoe Gærja er fortsatt langt under halvparten av utdeling av 4 årsbok.
En annen ting jeg sliter med, er å finne gode kanaler til å nå folk. Medlemmene er på så mange forskjellige kanaler, som Instagram, Snapchat, Facebook m.m., at jeg ikke kan bruke så mye tid av min lille stillingen, til å følge med på alle sosial media.